**স্তাগ-স্গ্রা-ক্লু-খোং** (ওয়াইলি: *stag sgra klu khong*) (মৃত্যু- ৭৮২ খ্রিষ্টাব্দ) তিব্বত সম্রাট খ্রি-স্রোং-ল্দে-ব্ত্সানের একজন বৌদ্ধ ধর্ম বিরোধী মন্ত্রী ছিলেন। তিনি লাসা শহরে পোতালা প্রাসাদের নিচে ঝোল গ্রামে অবস্থিত ঝোল-র্দো-রিংস ফ্যি-মা স্তম্ভটি নির্মাণ করেন।

ঝোল-র্দো-রিংস ফ্যি-মা স্তম্ভে খোদিত লিপিতে উল্লেখ
-------------------------------------------------

স্তাগ-স্গ্রা-ক্লু-খোং নির্মিত ঝোল-র্দো-রিংস ফ্যি-মা স্তম্ভ
তিব্বতের লাসা শহরে পোতালা প্রাসাদের নিচে ঝোল গ্রামে অবস্থিত ঝোল-র্দো-রিংস ফ্যি-মা স্তম্ভের দক্ষিণ দিকে উৎকীর্ণ লিপি থেকে জানা যায়, স্তাগ-স্গ্রা-ক্লু-খোং তিব্বত সম্রাট খ্রি-ল্দে-গ্ত্সুগ-ব্ত্সানের উপদেষ্টা মন্ত্রী ছিলেন। সম্রাট খ্রি-ল্দে-গ্ত্সুগ-ব্ত্সানের মৃত্যুর পর স্তাগ-স্গ্রা-ক্লু-খোং সম্রাট খ্রি-স্রোং-ল্দে-ব্ত্সানকে অবগত করেন যে তার পিতা সম্রাট খ্রি-ল্দে-গ্ত্সুগ-ব্ত্সানকে 'বাল-ল্দোং-ত্সাব (ওয়াইলি: *rlang myes zigs*) এবং র্লাং-ম্যেস-জিগ্স (ওয়াইলি: *rlang myes zigs*) নামক তার দুই মহামন্ত্রী হত্যা করেছিলেন। এরপর সম্রাট খ্রি-স্রোং-ল্দে-ব্ত্সান এই দুই মন্ত্রীকে শাস্তি দেন ও স্তাগ-স্গ্রা-ক্লু-খোংকে মন্ত্রীত্বদান করেন।:৭,৯ এই লিপির শেষ ভাগ থেকে জানা যায় যে, ট্যাং সম্রাট পূর্বপ্রতিশ্রুত বার্ষিক কর দিতে অসম্মত হলে ৭৬৩ খ্রিষ্টাব্দে খ্রি-স্রোং-ল্দে-ব্ত্সান স্তাগ-স্গ্রা-ক্লু-খোংকে ট্যাং সাম্রাজ্যের বিরুদ্ধে সামরিক অভিযানের প্রধান সেনপাতি নির্বাচন করেন এবং তিনি তিব্বতী সৈন্যের সাহায্যে চ্যাং'আন অবরোধ ও অধিকার করেন।:৯১ এই সফল অভিযানের পর তিব্বতীরা সাময়িকভাবে তিব্বত সম্রাট খ্রি-ল্দে-গ্ত্সুগ-ব্ত্সানের রাণী জিনচেং গোংঝুর এক আত্মীয়কে সেখানকার সম্রাট বানিয়ে দেন। :৩০:১৪৮ এই লিপির অন্তিমভাগে স্তাগ-স্গ্রা-ক্লু-খোংকে সাম্রাজ্যের বিশ্বস্ত বলে বর্ণনা করা রয়েছে। এই স্তম্ভের পূর্ব দিকে উৎকীর্ণ লিপি থেকে জানা যায়, তাকে গৃহমন্ত্রী ও আইনমন্ত্রী হিসেবে নির্বাচিত করা হয়েছিল।

অন্যান্য গ্রন্থে উল্লেখ
-----------------------

পুরাতন তিব্বতী বর্ষানুক্রমিক ইতিবৃত্ত গ্রন্থে ম্ছিম্স-র্গ্যাল-জিগ্স-শু-তেং (ওয়াইলি: *mchims rgyal zigs shu teng*) ও স্না-নাম-র্গ্যাল-ম্ত্শান-ল্হা-স্নাং (ওয়াইলি: *sna nam rgyal mtshan lha snang*) নামক তিব্বত সাম্রাজ্যের দুই উপদেষ্টার মধ্যবর্তী পদাধিকারী উপদেষ্টা হিসেবে স্তাগ-স্গ্রা-ক্লু-খোংয়ের নামের উল্লেখ করা আছে। ব্সাম-য়াস-ব্কা'-গ্ত্সিগ্স (ওয়াইলি: *bsam yas bka' gtsigs*) গ্রন্থে ম্ছিম্স-র্গ্যাল-জিগ্স-শু-তেং (ওয়াইলি: *mchims rgyal zigs shu teng*) নামক উপদেষ্টার পরবর্তী পদাধিকারী হিসেবে তার উল্লেখ রয়েছে। কিন্তু জিউ ট্যাংশু গ্রন্থে ম্ছিম্স-র্গ্যাল-জিগ্স-শু-তেং (ওয়াইলি: *mchims rgyal zigs shu teng*) এবং স্না-নাম-র্গ্যাল-ম্ত্শান-ল্হা-স্নাং (ওয়াইলি: *sna nam rgyal mtshan lha snang*) এই দুই উপদেষ্টার সময়কালের মধ্যে স্তাগ-স্গ্রা-ক্লু-খোং নামক কারোর উল্লেখ নেই।

বৌদ্ধধর্ম বিরোধিতা
------------------

স্বা-ব্ঝেদ (ওয়াইলি: *sba bzhed*) গ্রন্থে ঙ্গান-লাম-র্তাগ-রা-ক্লু-গোং (ওয়াইলি: *ngan lam rtag ra klu gong*) নামক এক ব্যক্তির উল্লেখ রয়েছে, যিনি তিব্বত সম্রাট খ্রি-স্রোং-ল্দে-ব্ত্সানের দ্বারা তিব্বতীদের বৌদ্ধ ধর্মে ধর্মান্তরকরণকে বাধা দেওয়ার চেষ্টা করেছিলেন এবং বোন ধর্মাবলম্বী মা-ঝাং-খ্রোম-পা-স্ক্যেসকে সমর্থন করেছিলেন (ওয়াইলি: *ma zhang khrom pa skyes*)। সম-য়ে বৌদ্ধবিহার প্রতিষ্ঠার পর তিনি বোন ধর্মশাস্ত্রগুলিকে রক্ষা করতে সেগুলি লুকিয়ে রাখার জন্য একটি কালো স্তূপ নির্মাণ করেছিলেন এবং সর্বসমক্ষে বোন ধর্ম সমর্থন ও বৌদ্ধ ধর্মের বিরোধিতা করেছিলেন। এই কারণে সম্রাট খ্রি-স্রোং-ল্দে-ব্ত্সান তাকে উত্তর তিব্বতে নির্বাসিত করেন। স্বা-ব্ঝেদ গ্রন্থে বর্ণিত ঙ্গান-লাম-র্তাগ-রা-ক্লু-গোং এবং স্তাগ-স্গ্রা-ক্লু-খোং একই ব্যক্তি বলে মনে করা হয়। ব্স্গ্রাগ্স-পা-রিন-ছেন-গ্লিং-গ্রাগ্স (ওয়াইলি: *bsgrags pa rin chen gling grags*) নামক বোনপন্থী গ্রন্থে এবং স্লে-লুং-ব্ঝাদ-পা'ই-র্দো-র্জে (ওয়াইলি: *sle lung bzhad pa'i rdo rje*) দ্বারা রচিত সপ্তদশ শতকে রচিত মান-ঙ্গাগ-শ্রি-চান-স্বুব্স-গ্শিগ (ওয়াইলি: *man ngag sri can sbubs gshig*) গ্রন্থেও স্তাগ-স্গ্রা-ক্লু-খোংকে বোন ধর্মাবলম্বী বলে বর্ণনা করা হয়েছে।

তথ্যসূত্র
---------

1. ↑  Richardson, Hugh E. (1985). *A Corpus of Early Tibetan Inscriptions*. Royal Asiatic Society. ISBN 0 94759300/4.
2. ↑  Snellgrove, David & Hugh Richardson. (1995). *A Cultural History of Tibet*. 1st edition 1968. 1995 edition with new material. Shambhala. Boston & London. আইএসবিএন ১-৫৭০৬২-১০২-০.
3. ↑  Richardson, Hugh E. (1984) *Tibet & Its History*. 1st edition 1962. Second Edition, Revised and Updated. Shambhala Publications. Boston আইএসবিএন ০-৮৭৭৭৩-৩৭৬-৭.
4. ↑  Beckwith, Christopher I. (1987). *The Tibetan Empire in Central Asia*. Princeton University Press. Princeton, New Jersey. আইএসবিএন ০-৬৯১-০২৪৬৯-৩.
5. 1 2 3  Dotson, Brandon (2014-01)। "Takdra Lukong"। *The Treasury of Lives: Biographies of Himalayan Religious Masters*। সংগ্রহের তারিখ 2014-04-13।  এখানে তারিখের মান পরীক্ষা করুন: `|তারিখ=` (সাহায্য)

আরো পড়ুন
---------

* Bacot, Jacques, Frederick W. Thomas, and Charles-Gustave Toussaint. 1940–1946. Documents de Touen-houang relatifs a l'histoire du Tibet. Paris: Libraire Orientaliste Paul Geuthner.
* Dotson, Brandon. 2009. The Old Tibetan Annals: An Annotated Translation of Tibet's First History. With an Annotated Cartographical Documentation by Guntram Hazod. (Philosophisch-Historische Klasse, Denkschriften, 381. Band. Veröffentliichun­gen zur Sozialanthropologie Nr. 12.) Wien: VÖAW.
* Li Fang-Kuei. 1983. "Notes on Stag sgra klu khong." In Steinkellner, Ernst and Helmut Tauscher, eds, Contributions on Tibetan Language, History and Culture: Proceedings of the Csoma De Kőrös Symposium. Wien, 175-81.
* Li Fang Kuei and Weldon South Coblin. 1987. A Study of the Old Tibetan Inscriptions. Taipei: Institute of History and Philology, Academica Sinica.
* Pelliot, Paul. 1961. Histoire Ancienne du Tibet. Paris: Adrien Maisonneuve.
* Richardson, Hugh. 1985. A Corpus of Early Tibetan Inscriptions. London: Royal Asiatic Society.
* Richardson, Hugh. 1998 (1980). The first Tibetan chos-'byung. In Hugh Richardson, High Peaks Pure Earth, ed. Michael Aris. London: Serindia, 89–99.
* van Schaik, Sam and Lewis Doney. 2007. The prayer, the priest, and the tsenpo: an early Buddhist narrative from Dunhuang. JIABS 30.1-2: 175–217.

| * দে
* স
তিব্বত সাম্রাজ্য |
| --- |
| সম্রাট | 
* ১) গ্নাম-রি-স্রোং-ব্ত্সন
* ২) স্রোং-ব্ত্সন-স্গাম-পো
* ৩) গুং-স্রোং-গুং-ব্ত্সন
* ৪) খ্রি-মাং-স্লোন-র্ত্সান
* ৫) খ্রি-দুস-স্রোং-ব্ত্সন
* ৬) ল্হা-বাল-পো
* ৭) খ্রি-ল্দে-গ্ত্সুগ-ব্ত্সান
* ৮) খ্রি-স্রোং-ল্দে-ব্ত্সান
* ৯) মু-নে-ব্ত্সান-পো
* ১০) খ্রি-ল্দে-স্রোং-ব্ত্সান
* ১১) খ্রি-গ্ত্সুগ-ল্দে-ব্র্ত্সান
* ১২) খ্রি-উ-দুম-ব্ত্সান

 |
| সম্রাজ্ঞী | 
* ভৃকুটী দেবী
* ওয়েংচেন গোংঝু
* খ্রি-মা-লোদ-খ্র্ল-স্তেং
* জিনচেং গোংঝু
* য়ে-শেস-ম্ত্শো-র্গ্যাল

 |
| মন্ত্রী | 
* থু-মি-সাম-ভো-তা
* স্তাগ-স্গ্রা-ক্লু-খোং
* ম্গার-স্রোং-র্ত্সান
* ম্গার-ব্ত্সান-স্ন্যা-ল্দোম-বু
* ম্গার-খ্রি-ব্রিং-ব্ত্সান-ব্রোদ

 |
| অধিকৃত রাজ্য | 
* ইয়ার্লুং উপত্যকা
* সুমপা
* ঝাংঝুং
* তুয়ুহুন রাজ্য
* নানঝাও রাজ্য

 |
| স্থাপত্য | 
* জোখাং
* ঝোল-র্দো-রিংস ফ্যি-মা

 |